
              JUDEŢUL TIMIŞ
  ORAŞUL SÂNNICOLAU MARE                                                             

              CONSILIUL LOCAL     
H O T Ă R Â R E A  NR. 53
 DIN  7 MAI 2026
privind aprobarea numirii d-lui Marius Stanache în funcţia de antrenor al echipei de fotbal seniori, în cadrul  Clubului Sportiv UNIREA Sânnicolau Mare

  Consiliul Local al oraşului Sânnicolau Mare, judeţul Timiş ;

Având în vedere:
· Raportul nr. 9683/04.05.2026, întocmit de către dl.Nicolae Căprărescu – șef  Serviciu resurse umane, asistenţă socială şi relaţii cu publicul;
· Referatul nr. 190/29.04.2026 întocmit de către dl. Ginorel Flavius Sitaru- director al CS UNIREA Sânnicolau Mare, înregistrat la registratura Oraşului Sânnicolau Mare sub nr. 9683/04.05.2026;

· Referatul de aprobare nr.9965/05.05.2026 a primarului Oraşului Sânnicolau Mare;
· Prevederile Legii nr.69/2000 a educaţiei fizice şi sportului;

· Prevederile art. 10 din Regulamentul de organizare şi funcţionare al Clubului Sportiv de drept public ,,UNIREA” Sânnicolau Mare;

· Prevederile art.14 alin.4 din Legea nr.273/2006 privind finanţele publice locale;
· prevederile art. 129 alin.2 lit.a,  alin.3 lit.c şi alin.7 lit.f din Ordonanţa de Urgenţă a Guvernului României nr.57/2019 privind Codul Administrativ;  
· procedura stabilită prin Legea nr.52/2003 privind transparenţa decizională în administraţia publică;
· avizul Comisiei economico-financiară şi agricultură al Comisiei juridice, disciplină, amenajarea teritoriului, urbanism, protecţia mediului şi turism din cadrul Consiliului Local al  oraşului Sânnicolau Mare şi al Comisiei pentru activităţi social culturale, culte, învăţământ, sănătate, muncă şi protecţie socială, sport, familie şi protecţie copii; 
                      În temeiul art. 139 şi ale art.196 alin.1 lit.(a) din Ordonanţa de Urgenţă a Guvernului României nr.57/2019 privind Codul Administrativ; 

H O T Ă R Ă Ş T E:
                Art.1. Se aprobă numirea d-lui Marius Stanache în funcţia de antrenor al echipei de fotbal seniori, în cadrul  Clubului Sportiv UNIREA Sânnicolau Mare.
                Art.2. Se aprobă încheierea unui contract de activitate sportivă cu dl.Marius Stanache contra sumei de 2000 lei net/lună pentru antrenarea echipei de fotbal seniori, din cadrul  Clubului Sportiv UNIREA Sânnicolau Mare.

 Suma alocată se va plăti din capitolul bugetar 67.02, cultură, recreere şi religie şi subcapitolul 67.02.05 servicii recreeative şi sportive, art.67020501 SPORT, sumă care a fost prevăzută  în bugetul local aprobat prin HCL nr. 47/07.05.2026.
               Art.3.  Prezenta hotărâre se comunică :

· Instituţiei Prefectului judeţul Timiş ;

· Secretarului general al oraşului;

· Primarului oraşului;

· Serviciului buget, contabilitate, impozite și taxe locale;
· Serviciului resurse umane, asistenţă socială şi relaţii cu publicul; 

· D-lui Sitaru Flavius Ginorel director executiv al Clubului Sportiv de drept public ,,UNIREA SÂNNICOLAU MARE”.

PREŞEDINTE DE ŞEDINŢĂ;                                      CONTRASEMNEAZĂ;

         CONSILIER                                                           SECRETAR GENERAL
   MARIAN LEONTIN LUCA                               FLORENTINA CORINA  PETCU 
Hotărârea a fost adoptată în unanimitate.

